A haditemetőt azzal a céllal hozták létre, hogy a solymári brit katonai temetőhöz hasonlóan egy központi elhelyezkedésű, közös sírkert őrizze a második világháborúban hazánkban elesett német és magyar katonák emlékezetét, és nagy részük földi maradványait is. Ma több mint 16 300 német és mintegy 800 magyar katona nyugszik a mintegy 6 hektáros területen. Sokan közülük Budapest 1944. október 28. és 1945. február 13. közötti ostroma során estek el, de átszállítottak ide holttesteket az ország más részeiről is, ehhez mintegy körülbelül 1400 helyszínen exhumáltak holttesteket.